Elena Kats-Chernin. Elena Davidovna Kats-Chernin (1957-yil 4-noyabr) Oʻzbekistonda tugʻilgan avstraliyalik bastakor va pianinochi. Elena „Wild Swans“ nomli baleti bilan tanilgan. Yoshligi va faoliyati. Elena Kats-Chernin Toshkentda tugʻilgan, dini — yahudiylik. U 14 yoshidan Moskvadagi Yaroslavl musiqa maktabi va Gnessin nomidagi davlat musiqa kollejida tahsil oldi. 1975-yilda Avstraliyaga koʻchib oʻtdi va Sidney musiqa konservatoriyasida Richard Toop (bastakor) va Gordon Uotson (pianino) qoʻl ostida oʻqishni davom ettirdi. Shuningdek, u Darlinghurst yer osti teatri sahnasida Cabaret Conspiracy, Fifi Lamour, Boom Boom La Burn va boshqa shu kabi guruhlar bilan Elena Kats nomi ostida rollar ijro etgan. Yevropa. Kats-Chernin Germaniyada Helmut Lachenmann bilan birga tahsil olgan. U Yevropada oʻn uch yil yashadi va teatr va baletda faoliyat olib bordo. Berlin, Vena, Gamburg va Boxum davlat teatrlari uchun musiqalar yozdi. 1993-yilda Elena Ensemble Modern "„Clocks“" asarini yozdi. Asar oʻshandan beri butun dunyo boʻylab ijro etilib kelinmoqda. Avstraliya. 1994-yilda Avstraliyaga qaytib kelganidan beri Kats-Chernin koʻplab ijrochilar va ansambllar uchun bir nechta opera, pianino konserti va kompozitsiyalarni yozdi. U Avstraliyada koʻplab musiqiy kompozitsiya mukofotlarini qoʻlga kiritgan va uning asarlari „ABC Classic FM“ radiosida muntazam ravishda efirga uzatilib kelinmoqda. 2009-yilda Kats-Cherninga „Avstraliya Milliy muzeyi“ tomonidan „Garden of Dreams“ nomi ostida orkestr yozish topshirildi. Asar muzeyning meʻmoriy xususiyatlari haqida boʻlib, 2009-yilda muzeyda asarning premerasi boʻlib oʻtdi. Avstraliyalik rassom Vendi Sharp tomonidan chizilgan Kats-Chernin portreti 2019-yilda „Milliy portret galereyasi“ (Avstraliya) tomonidan sotib olingan. Mukofot va sovrinlar. Elena Kats-Cherninga 2019-yilning yanvar oyida „orkestr, opera va kamera musiqasi bastakori sifatida, xususan musiqaga koʻrsatgan xizmatlari uchun“ Avstraliya ordeni topshirildi. ARIA Music Awards. ARIA Music Awards — Avstraliya musiqasining barcha janrlaridagi mukammallik, innovatsiya va yutuqlarni eʼtirof etuvchi yillik taqdirlash marosimi. Mukofot 1987-yildan beri topshirib kelinadi. ! Australian Women in Music Awards. „Australian Women in Music Awards“ har yili oʻtkaziladigan tadbir boʻlib, oʻzlari tanlagan sohada muhim va doimiy hissa qoʻshgan Avstraliya musiqa sanoatidagi taniqli ayollarni taqdirlaydi. Mukofot 2018-yildan beri topshirib kelinadi. Sidney Myer Performing Arts Awards. Sidney Myer Performing Arts Awards raqs, drama, komediya, musiqa, opera, sirk va qoʻgʻirchoq teatridagi ajoyib yutuqlarni eʼtirof etadi. Mukofot 1984-yildan beri topshirib kelinadi.